**Հայտարարություն**

**«Առևտրի խթանման և որակի ենթակառուցվածքի» ծրագիր**

**Վարկ թիվ 8390-ԱՄ**

ՀՀ վարչապետի աշխատակազմը հայտնում է, որ Համաշխարհային Բանկի **«Առևտրի խթանման և որակի ենթակառուցվածքի» /ԱԽՈԵ/** թիվ 8390-ԱՄ (Ծրագիր) վարկային ծրագրի շրջանակում **««Ինժեներական քաղաք»-ի****հողի բարեկարգման և ենթակառուցվածքների կառուցման աշխատանքների Ծրագրի ղեկավար» թիվ TPQI-C-2.3.1.3/8** առաջադրանքըիրականացնելու նպատակով հայտարարվում է լրիվ դրույքով անհատ խորհրդատուի ընտրության մրցույթ:

ԱԽՈԵ ծրագրի շրջանակում իրականացվում է Ինժեներական քաղաքի (ԻՔ) ստեղծման ծրագիրը։ Ծրագրի իրականացման համար ք. Երևան, Նոր Նորք, Բագրևանդի փողոց 74 հասցեում հատկացված 3 հեկտար հողատարածքի վրա նախատեսվում է իրականացնել հողի բարեկարգման և ենթակառուցվածքների նեդրման աշխատանքներ:

Այս առաջադրանքի նպատակն է՝ համակարգել և վերահսկել նշված տարածքի հողի բարեկարգման և ենթակառուցվածքների կառուցման աշխատանքների ընդհանուր գործընթացը, ինչպես նաև ապահովել կառուցման աշխատանքների ժամանակին, բարձրորակ և արդյունավետ իրականացումը:

**Ընտրված Խորհրդատուն պետք է իրականացնի հետևյալ առաջադրանքները՝**

* հողի բարեկարգման և ենթակառուցվածքների կառուցման աշխատանքների ընդհանուր համակարգումն ու վերահսկումը,
* մասնակցի հողի բարեկարգման և ենթակառուցվածքների կառուցման աշխատանքների պլանավորմանը, ժամանակացույցի կազմմանը, ռեսուրսների /աշխատ ուժի և շինանյութերի/ տեղաբաշխմանն ու կառավարմանը,
* շինարարական աշխատանքների հեղինակային և տեխնիկական հսկողության ծառայությունների մատուցման հսկողությունը,
* վերահսկի իրականացվող աշխատանքների կատարման որակը և տեխնոլոգիական համապատասխանությունը, ինչպես նաև ստուգի դրանց կատարման համապատասխանությունը՝ նախագծերին, Պայմանագրի պահանջներին ու տեխնիկական մասնագրերին և ՀՀ օրենսդրությանը, հետևի աշխատանքների կատարման ժամկետներին՝ ըստ հաստատված ժամանակացույցի, նախահաշվի և այլ փաստաթղթերի,
* հաստատի կապալառուի կողմից վարձած հիմնական աշխատակազմի որևէ փոխարինման առաջարկություն, եթե դրանց համապատասխան որակավորումները կամ բնութագրերն էապես հավասար կամ ավելին են սկզբնական առաջադրվածներից,
* ապահովի Պայմանագրով նախատեսված կառուցման աշխատանքների ընդունման գործընթացները, ստուգի ամսական կատարողական ակտերում ներկայացված կատարված աշխատանքների իրական ծավալի համապատասխանությունը կապալառուի կողմից հանձնված աշխատանքներին և, համապատասխանության պարագայում, վավերացնի վճարվելիք գումարները, և պատվիրատուի անունից ընդունի և ստորագրի կատարողական ակտերը,
* պատասխանատու լինի շինարարության և հսկողության պայմանագրերի կառավարման համար, ժամանակին տեղեկացնի ՁԻՀ-ին՝ աշխատանքների արդյունավետ իրականացմանը խոչընդոտող խնդիրների մասին, գնահատի խնդիրները իր գործառույթների շրջանակներում և պատրաստի առաջարկներ դրանց արդյունավետ լուծման համար,
* ՁԻՀ-ի անունից ժամանակին տեղեկացնի Կապալառուին խնդիրների և խոչընդոտների մասին, կասեցնի հողի բարեկարգման և ենթակառուցվածքների կառուցման աշխատանքները և չընդունի դրանք, եթե դրանք կատարվել են հաստատված նախագծերի, տեխնիկական մասնագրերի, նորմերի և կարգավորումների խախտումներով կամ իրականացվել են անորակ նյութերի, կառուցվածքների և կոնստրուկցիաների օգտագործմամբ,
* հաստատի միջանկյալ և աշխատանքների ավարտը հավաստող ավարտական ակտերը,
* ապահովի շինարարությանը վերաբերող հարցերի շուրջ փոխգործակցությունը և հաղորդակցությունը՝ ՁԻՀ-ի, Ծրագրի կառավարման գրասենյակի, Կապալառուի, Նախագծողի և Տեխնիկական հսկիչի միջև,
* հետևի որ Կապալառուն և Տեխնիկական հսկիչը իրենց պայմանագրային պարտավորությունները կատարեն համաձայն Համաշխարհային բանկի՝ ԱԽՈԵ ծրագրին առնչվող սոցիալական և շրջակա միջավայրի պահպանման երաշխիքի քաղաքականությանը,
* աջակցի Պատվիրատուին ինժեներական ենթակառուցվածքների գործարկման հետ կապված տարբեր թույլտվությունների օրենսդրությամբ սահմանված կարգով ձեռքբերմանը,
* պատասխանատու լինի կապալառուական պայմանագրով Ծրագրի ղեկավարի համար սահմանված բոլոր գործառույթների/ֆունկցիաների և առաջադրանքների իրականացման համար:

Ծառայությունները նախատեսվում է իրականացնել 2022թ. հունվարից՝ ինը ամիս ժամկետով:

**Խորհրդատուն պետք է բավարարի որակավորման հետևյալ չափանիշներին.**

Խորհրդատուն պետք է ունենա՝

* Բարձրագույն կրթություն շինարարության ոլորտում՝ պարտադիր:
* Առնվազն 5 տարվա աշխատանքային փորձ համապատասխան ոլորտներում:
* Շինարարական աշխատանքներին առնչվող ՀՀ իրավական դաշտի իմացություն:
* Հայկական և/կամ օտարերկրյա ընկերությունների պատվերով իրականացված առնվազն 2 նմանատիպ աշխատանքներից կազմված պորֆոլիո:
* Գերազանց կազմակերպչական և հաղորդակցման հմտություններ:
* Համակարգչային բավարար հմտություններ:

Հետաքրքրված խորհրդատուներին խնդրում ենք հատուկ ուշադրություն դարձնել 2011 թ. հունվարին հրապարակված և 2014 թ. հուլիսին լրամշակված «Համաշխարհային Բանկի վարկառուների կողմից ՎԶՄԲ փոխառությունների եւ ՄԶԸ վարկերի և դրամաշնորհների շրջանակներում Խորհրդատուների ընտրություն եւ աշխատանքի ընդունում» ուղեցույցերի (Խորհրդատուների ուղեցույց) 1.9. կետին, որտեղ շարադրված է Համաշխարհային Բանկի քաղաքականությունը շահերի բախման վերաբերյալ:

Անհատ խորհրդատուի ընտրությունը կիրականացվի վերոնշյալ Խորհրդատուների ուղեցույցի շրջանակներում սահմանված Բաժին V-ում ներկայացված Անհատ խորհրդատուների ընտրության մեթոդի ընթացակարգերի համաձայն:

Հետաքրքրված անհատ խորհրդատուները հավելյալ տեղեկատվություն ստանալու նպատակով կարող են դիմել ստորեւ ներկայացված հասցեով տեղական ժամանակով 09:00-ից 18:00 ընկած ժամանակահատվածում:

Հետաքրքրված և վերը շարադրված պահանջներին համապատասխանող անհատ խորհրդատուները կարող են մինչեւ **2021 թվականի դեկտեմբերի 15-ը, ժամը 18:00** ներկայացնել իրենց հետաքրքրվածության հայտերը և կենսագրական թերթիկները՝ անհրաժեշտ տեղեկություններով (տեղեկատվություն կրթության, ընդհանուր աշխատանքային փորձի, այդ թվում նմանատիպ հանձնարարականների իրականացման փորձի /տեղեկություններ առնվազն 2 իրականացրած նմանատիպ ծրագրի վերաբերյալ/, համապատասխան օրենսդրության իմացության, համակարգչային գիտելիքների վերաբերյալ) ստորեւ նշված հասցեով (անձամբ, կամ փոստով, կամ էլ-փոստով):

Առևտրի խթանման և որակի ենթակառուցվածքի Ծրագրի կառավարիչ

պարոն Սռեփան Մարգարյան

Երեւան 0010, Հանրապետության հրապարակ, Նալբանդյան փողոց 28, 5-րդ հարկ

Հեռախոս. (374 10) 515 580, 515 581

Էլ. փոստ. info@tpqi.am